Nova prisutnost 16 (2018) 2, 333-349 333 


Logoterapija u odgoju i obrazovanju — 
terminološko određenje i sadržajne smjernice 


Vladimira Velički* https://doi.org/10.31192/np.16.2.8 
vladimira.velickiQufzg.hr UDK: 159.964.3:37 

. Meki 615.851:37 
Damir Velički** Pregledni članak / Review 
damir.velickieufzg.hr Primljeno: 14. veljače 2018. 


Prihvaćeno: 4. lipnja 2018. 


U radu se terminološki određuje sintagma logoterapija u odgoju i obrazovanju, 
odnosno pojam logopedagogija (Logopdidagogik). Nakon temeljite jezične anali- 
ze navedenih pojmova i sintagmi u njemačkom i hrvatskom jeziku, izvedeni su 
zaključci o prikladnosti njihove uporabe u hrvatskome jeziku. Potrebu za uvo- 
đenjem logoterapije u sustav odgoja i obrazovanja uočili su brojni autori još po- 
lovicom prošloga stoljeća. Kontinuirano intenziviranje potrebe za logoterapijom 
u pedagoškom radu potkrepljuje se statističkim podatcima o stanju mentalnog 
zdravlja djece i mladih u Hrvatskoj i svijetu. Oslanjajući se na djela Viktora 
E. Frankla, te ostalih relevantnih autora, poput Elisabeth Lukas, analiziraju 
se mogućnosti implementacije logoterapijskih načela u odgoj i obrazovanje, 
analiziraju i međusobno se uspoređuju postojeće edukacije iz toga područja u 
Hrvatskoj i šire u svijetu te se izvode nove sadržajne smjernice za to područje. 


Ključne riječi: logoterapija, odgoj, obrazovanje, logopedagogija, smisao. 


Uvod 


Neizbježan utjecaj duha vremena na djetinjstvo pred roditelje, odgojitelje i 
učitelje stavlja nove izazove i zadatke. Omogućiti djetetu spoznaju da je život 
vrijedan i smislen jedan je od najvećih i najtežih zadataka, jednako kao i osmiš- 
ljavanje načina kako razviti u djetetu stav da će upravo ono dati životu značajan 

doprinos zbog svoje neponovljivosti i jedinstvenosti, te da, ma kako maleno bilo 
i ma kako se beznačajno osjećalo, upravo njega u životu čeka samo njemu nami- 
jenjena zadaća. Logoterapiju se često naziva trećom bečkom psihoterapijskom 
školom (nakon Sigmunda Freuda i Alfreda Adlera). Njezin utemeljitelj je dr. 
Viktor E. Frankl (1905-1997), bečki psihijatar i neurolog, sveučilišni profesor 
čiji je životni put obilježen osobnim iskustvom patnje, preživljavanjem strahota 
Drugog svjetskog rata u nacističkim koncentracijskim logorima. Sam Frankl 
logoterapiju definira kao »psihoterapiju usredotočenu na smisao«, te navodi da 
je, u usporedbi sa psihoanalizom »manje retrospektivna i manje introspektivna 
metoda, usredotočena na budućnost, odnosno na smisao koji će pacijent ispu- 
niti u budućnosti«.! 

Budući da logoterapija, odnosno sam njezin utemeljitelj Viktor E. Frankl, 
kao što je navedeno, ključnim problemom današnjice vidi čovjekov odnos pre- 
ma smislu,? logoterapijska misao može dati svoj doprinos i pedagoškim znano- 
stima te postati temeljem odgoja i obrazovanja i zasigurno može biti vrijedna 
pomoć djeci i mladima pri traženju smisla. Frankl je u svojim djelima promi- 
šljao o tome što se događa zanemari li se volja za smislom, odnosno, zamijeni 
li se ona voljom za užitkom, moći ili samoostvarenjem. To dovodi čovjeka u 
situaciju egzistencijalnog vakuuma nakon čega slijedi stanje noogene neuroze. 
Noogene neuroze, prema Franklu, »ne proizlaze iz konflikta između poriva i in- 
stinkata nego iz egzistencijalnih problema. Među tim problemima frustrirana 
volja za smislom igra važnu ulogu«.? Radi prevencije takvog razvoja događaja te 
pomoći djetetu da postane motivirano sviješću o vlastitom poslanju u svijetu, 
potrebno je već od najranijih dana s djecom otkrivati vrijednosti, odnosno smi- 
sao, upućivati ih na to da su sustvaratelji svijeta i društvene stvarnosti u kojoj 
jesu. Naglašavanje onih sadržaja i postupanja koji stimuliraju senzibilnost za 
egzistencijalna pitanja čovjeka, odnosno za pitanja vrjednota i smisla u životu, 
postaje nužnost za svakoga tko sudjeluje u odgoju djece. Razvijanje sposobnosti 
savjesti kao »organa smisla« da prepozna u određenom trenutku i mjestu iza- 
zov vrijednosti i potrebu njihovog ostvarivanja te odgovaranje na pitanja koja 
nam život postavlja, trebalo bi biti dio svakog odgojnog djelovanja. 

Ako odgoj shvatimo kao umjetnost poštovanja“ temeljit ćemo ga na osjetlji- 
vosti za jedinstvenost i neponovljivost osobe, odgajajući mladu osobu poštujući 
je iu njoj također razvijajući poštovanje prema drugima, a na temelju toga i 
odgovornost te svjesnost da upravo nju čeka samo njoj dana zadaća, izazov 

ERANKL, Čovjekovo traganje za smislom..., 94. 

Usp. Elisabeth LUKAS, Die Kunst der Wertschćitzung. Kinder ins Leben begleiten, Beč, Verlag 
Neue Stadt, 2013. 

vrijednosti u sadašnjem trenutku. Budući da u terminološkim određenjima 
i sadržajnim smjernicama vezanima uz ovu temu ima prilično preklapanja, 
nejasnoća i nepreciznosti, a polazeći od hipoteze da je za razumijevanje i im- 
plementaciju novih sadržaja u odgojno-obrazovnu praksu podjednako bitno 
jezično preciziranje pojmova koji se koriste, kao i promišljanje o sadržaju koji 
se implementira, cilj je ovoga rada pojasniti terminološka određenja i sadržajne 
smjernice vezane uz uključivanje logoterapijskih načela u odgoj i obrazovanje. 


1. Logoterapija u odgoju i obrazovanju ili logopedagogija — 
terminološko određenje 


Sintagma »logoterapija u odgoju i obrazovanju« označava implementaciju 
postavki logoterapije u pedagoški rad s djecom i mladima. Na njemačkome go- 
vornom području susrećemo se i s pojmom Logopdidagogik — logopedagogija. 
Točno vrijeme i okolnosti nastanka tog pojma teško su odredive. Viktor Frankl 
Institut u Beču? prati i evidentira stručne i znanstvene, diplomske, magistarske 
i doktorske radove iz područja logoterapije. Stoga postoje indicije da je naziv 
Logopddagogik — logopedagogija — prvi put upotrijebila Elisabeth Hinterhol- 
zer u svom diplomskom radu,“ pri čemu je pojam Logopćdidagogik upotrijebila s 
neodređenim članom stavivši riječ Logopćidagogik pod navodnike. Nakon toga 
Dieter Lotz koristi isti taj naziv u svom radu te se u njemu u obrazloženju poj- 
ma Logopćidagogik poziva na navedenu autoricu, stavljajući pod upitnik tvrd- 
nju da je upravo ona prva upotrijebila taj termin. Lotz, nadalje, na stranicama 
Nirnberškog instituta za egzistencijalnu analizu i logoterapiju (Niirnberger 
Institut fir Existenzanalyse und Logotherapie)* ističe da logopedagogija »ne 
slijedi indoktrinarno, svjetonazorsko ili konfesionalno specifične ciljeve, nego 
kod roditelja i pedagoga svih usmjerenja pobuđuje diskurse o stvaranju smisla 
i vrijednosti«. Time dolazimo do poimanja i značenja pojma pedagog. Krenut 
ćemo od njemačkoga jezika iz kojega pojam Logopdidagogik — logopedagogija i 

Viktor Frankl Institut. The Official Website of the Viktor Frankl Institute Vienna; http://www. 

potječe. Standard njemačkoga jezika — Duden — pedagoga određuje primarno 
kao odgojitelja, učitelja (s odgovarajućim pedagoškim obrazovanjem), a sekun- 
darno kao znanstvenika iz područja pedagogije." Na engleskom govornom 
području pedagogue se, prema Collins English Dictionary, također definira kao 
učitelj, štoviše pridaje mu se i pridjev dogmatic," a Oxford Dictionary kaže da 
je riječ o učitelju i to posebice strogom.'* Od slavenskih jezika možemo kao pri- 
mjer uzeti češki jezik koji je materinski jezik Janu Amosu Komenskom, autoru 
koji je postavio čvrste temelje pedagogijske znanosti. Prema češkom jezičnom 
standardu, pedagogom se smatraju odgojitelji i učitelji, a ne samo oni koji su 
završili studij iz područja pedagogije na nekom od filozofskih fakulteta.!5 U hr- 
vatskome jeziku, prema definiciji Hrvatskoga jezičnog portala,“ pedagog je onaj 
koji se bavi pedagogijom, stručnjak za pedagogiju, odgojitelj, učitelj, a Hrvatska 
enciklopedija Leksikografskoga zavoda »Miroslav Krleža« naglašava: 


»U suvremenoj znanosti o odgoju razlikuju pedagog u širem i pedagog u užem 
smislu. Prvi se odnosi na sve odgojitelje, učitelje, nastavnike i profesore koji 
se, uglavnom samo praktično, bave organiziranim institucionalnim odgojem, 
obrazovanjem i nastavom. Oni su najčešće članovi školskog menadžmenta 
(školski pedagozi) ili rade u stručnim službama u predškolama, školama, domo- 
vima i drugim odgojno-obrazovnim ustanovama i službama. U užem smislu, 
pedagozi su osobe koje su diplomirale, magistrirale ili doktorirale iz pedagogij- 
ske znanosti i njome se praktično i (ili) teorijski bave. Ovamo pripadaju magistri 
i doktori pedagogije, koji znanstveno istražuju i usavršavaju znanost o odgoju 
kao samostalnu disciplinu, bave se teorijskim i empirijskim proučavanjem pe- 
dagoških pojava i problema u praksi radi unaprjeđivanja odgoja, obrazovanja i 
cjelokupne pedagogije kao znanosti o odgoju.«! 


Bez obzira na, u navedenim stranim jezicima (od kojih ističemo njemački je- 
zik, jer pojam Logopćidagogik iz njega potječe), kao i u hrvatskome jeziku, jezič- 
no gledajući, jasno pojmovno određenje pedagoga kao osobe koja se ne samo u 
užem, nego i u širem smislu bavi pedagogijom (odgojitelji, učitelji), u hrvatsko- 
me jeziku se u svakodnevnom govoru pojam pedagog vrlo često koristi (samo) 
za osobe koje su završile studij pedagogije. Tome je pridonijela i terminologija u 
zakonodavstvu. Naime, valja napomenuti da su u sustavu odgoja i obrazovanja 


'"Padagoge, der: 1. Erzieher, Lehrer (mit entsprechender padagogischer Ausbildung), 2 
Wissenschaftler auf dem Gebiet der Pidagogik; https://www.duden.de (14.02.2018). 

" Pedagogue, 1. a teacher or educator, 2. a pedantic or dogmatic teacher (https://www. 
collinsdictionary.com) 

!? Pedagogue formal, humorous — a teacher, especially a strict or pedantic one; https:// 
en.oxforddictionaries.com (14.02.2018). 

!3 Nat. pedagog, -a m. (mn. 1. -ovć, 6. -zich) (pedagožka, -y ž.) (z žec.) vychovatel, učitel; odbornik 
v pedagogice: ikoly rodičči i p-b ve vychovč dčti, škol. promovany p. kvalifikace absolventii 
bjvaljch vysokjch n. vyšštch pedagogickjch škol vilbec n. absolventil filosofickjch fakult z oboru 
pedagogiky. Československi akademie včd. Ustav pro jazyk česky. Slovnik spisovnćho jazyka 
českćho, Prag, Academia, 1989. 

"Nat. pedagog; http://hjp.znanje.hr/index.php?show=search (14.02.2018). 

15 Nat. pedagog; http://www.enciklopedija.hr/Natuknica.aspx?1D=47270 (14.02.2018). 

Republike Hrvatske dužnosti i odgovornosti pedagoških djelatnika definirane 
Državnim pedagoškim standardom predškolskog odgoja i naobrazbe, Držav- 
nim pedagoškim standardom osnovnoškolskog sustava odgoja i obrazovanja te 
Državnim pedagoškim standardom srednjoškolskog sustava odgoja i obrazova- 
nja.“ Stoga te dokumente valja temeljitije promotriti. 

Pedagog prema Državnom pedagoškom standardu predškolskog odgoja i 
naobrazbe (čl. 2) pripada u skupinu stručnih suradnika (uz psihologa i stručnja- 
ka edukacijsko-rehabilitacijskog profila), stručno osposobljenih osoba koje pru- 
žaju pomoć djeci i odgojiteljima u odgojno-obrazovnom radu te koje pridonose 
razvoju i unaprjeđenju djelatnosti predškolskog odgoja. Državni pedagoški 
standard osnovnoškolskog sustava odgoja i obrazovanja u čl. 2 nadnaslova Poj- 
movnik pobliže ne navodi koja su zanimanja stručni suradnici, nego se navodi 
da je stručni suradnik »stručno osposobljena osoba za pomoć u nastavnome 
i školskome radu, koja obavlja poslove koji proizlaze iz pedagoškog rada ili su 
s njime u svezi te pruža edukacijsko-rehabilitacijsku potporu«.'“ Pedagog kao 
stručni suradnik koji je potreban za odgojno-obrazovni rad u čl. 14 spominje 
se, uz psihologa, stručnjaka za edukacijsko-rehabilitacijski profil, knjižničara 
i zdravstvenog radnika. Državni pedagoški standard srednjoškolskog sustava 
odgoja i obrazovanja također navodi pedagoga kao jednog od stručnih su- 
radnika u srednjoj školi (čl. 11). Napominjemo da je prema Zakonu o odgoju i 
obrazovanju u osnovnoj i srednjoj školi,'* prema čl. 105 zajedničko, kako struč- 
nim suradnicima, tako i zanimanjima odgojitelja, učitelja odnosno nastavnika, 
obvezno formalno stjecanje pedagoških kompetencija. 

Osvrnemo li se detaljnije na drugi dio složenice Logopdidagogik, dakle na 
definiciju i tumačenje pojma Piidagogik, na njemačkom se govornom području 
uočava da se pojam Piidagogik (pedagogija)!? upotrebljava i pojmovno jedno- 
značno s Erziehungswissenschaft (znanost o odgoju), odnosno s množinom na- 
vedene imenice (Erziehungswissenschaften). U njemačkoj znanstvenoj i struč- 
noj literaturi koja se bavi pedagogijom, tj. znanošću o odgoju, uporaba tih dvaju 
pojmova kao sinonima nije neosporna.Z"Zagovornici pojmovnog razgraničenja 
pojmova Pridagogik i Erziehungswissenschaft ističu da se Pidagogik odnosi na 


!€ Usp. Narodne novine, br. 63, 2008. 

' Državni pedagoški standard osnovnoškolskog sustava odgoja i obrazovanja, (16.05.2008) 
https://narodne-novine.nn.hr/clanci/sluzbeni/2008_06_63_2129.html (14.02.2018). 

'5 Zakon o odgoju i obrazovanju u osnovnoj i srednjoj školi, Narodne novine, br. 87, 2008. te 
izmjene i dopune Zakona, NN 86/09, 92/10, 105/10, 90/11, 5/12, 16/12, 86/12, 126/12, 94/13, 
152/14, 07/17. 

'" Milan Polić navodi da je pojam pedagogika koristio Pavao Vuk-Pavlović i da ju je smatrao 
filozofskom disciplinom, te da je do 1937. godine tako nazivao filozofiju odgoja [usp. Milan 
POLIĆ, Vuk-Pavlovićeva filozofija odgoja, u: Pavo BARIŠIĆ (ur.), Pavao Vuk-Pavlović. Život i 
djelo, Zagreb, HAZU — Institut za filozofiju, 2003, 179-188]. 

“Usp. Jurgen OSTERLOH, Identitit der  Erziehungswissenschaft und  pćidagogische 
Verantwortung. Ein Beitrag zur Strukturdiskussion gegenwcirtiger Erziehungswissenschaft in 
Auseinandersetzung mit Wilhelm Flitner, Bad Heilbrunn, Klinkhardt, 2002. 

praktični aspekt, na pedagoško djelovanje, dok Erziehungswissenschaft označa- 
va znanstveni karakter te discipline. 

Od pokušaja sistematizacije pojma Erziehungswissenschaft/Piidagogik na 
njemačkom govornom području možemo istaknuti one Thea Dietricha i Diete- 
ra Lenzena"' te zaključiti da se Logopćidagogik kao grana, znanstvena disciplina 
pedagogije, odnosno znanosti o odgoju, ne spominje. Zaključno, a u skladu s 
provedenom analizom i utvrđenim činjenicama, možemo istaknuti da, ako 
njemački pojam Logopćidagogik prevedemo na hrvatski jezik kao logopedago- 
gija, svakako moramo imati na umu značenje i dosege pojma Logopcćidagogik u 
njemačkome jeziku, što možemo sažeti u sljedećih nekoliko činjenica. Prvot- 
no, logopedagogija ne može biti područje djelovanja i rada samo pedagoga u 
užem smislu, odnosno osoba koje su završile studij pedagogije/pedagogijskih 
znanosti, ili pak odgojnih znanosti (diplomirani pedagozi, magistri ili doktori 
pedagogije), nego i pedagoga u širem smislu, dakle odgojitelja, učitelja, nastav- 
nika i profesora, svih onih koji se, uglavnom samo praktično, bave odgojem, 
obrazovanjem i nastavom te elemente logoterapije koriste u pedagoškom radu, 
odnosno u svom radu s djecom i mladima. Kao što se primjerice glazbeni, plesni 
i dramski pedagozi bave primarno glazbom, plesom i dramom u okviru svog 
pedagoškog rada (ali i terapijskog), tako i logoterapiju u odgojno-obrazovni rad 
mogu uključiti učitelji i odgojitelji, a mogu je koristiti i stručnjaci s drugih po- 
dručja (npr. medicine, socijalnog rada) koji rade s djecom i mladima. Nadalje, 
preduvjet za uvođenje logoterapijskih načela i nakana u odgoj i obrazovanje jest 
prije svega osobna educiranost u području logoterapije i egzistencijalne analize, 
filozofskog i psihoterapijskog pristupa kojeg je utemeljio i razvio Viktor Frankl. 

Pri kraju dijela o terminološkom određenju, treba vrlo jasno naglasiti da 

»dok se u mnogim drugim jezicima pojam pedagogije odnosi na teoriju odgoja 
(...), u njemačkome jeziku se višeznačni pojam pedagogija odnosi kako na od- 
gojnu praksu (...), tako i na teoriju odgoja (odgojna znanost uključujući i njezinu 
metateoriju)«.?? 


Opreza radi, kako bi se izbjegla moguća pogrešna interpretacija da je logo- 
pedagogija znanstvena grana pedagogije, u hrvatskome bi jeziku bilo priklad- 
nije govoriti o logoterapiji u odgoju i obrazovanju. Pritom sam pojam terapija 
ne bi trebalo shvatiti isključivo kao liječenje, nego ga obuhvatiti u svoj njegovoj 
širini s obzirom na etimologiju (grč. therapeia: služenje, njega = therdpon: nje- 
govatelj; therapeutćs: sluga), a što i jest jedna od osnovnih logoterapijskih misli. 
Uostalom, ideja o povezivanju i zajedničkome cilju pedagogije i (psiho)terapije 
nije nova, a promovirali su je i neki hrvatski autori.?? 


"Usp. Theo DIETRICH, Zeit- und Grundfragen der Pidagogik, Bad Heilbrunn, Klinkhardt, 
1990; Dieter LENZEN (ur.), Piidagogische Grundbegriffe, sv. 1-2, Reinbek, Rowohlt, 1989; 
Dieter LENZEN (ur.), Erziehungswissenschaft. Ein Grundkurs, Reinbek, Rowohlt, 1994. 

? Winfried BOHM, Worterbuch der Pdidagogik, Stuttgart, Alfred Kr&ner Verlag, 2005, 478. 

2 Usp. Zdenka GRUDEN, Psihoterapijska pedagogija, Zagreb, Medicinska naklada, 2010. 

2. Sadržajne smjernice logoterapije u odgoju i obrazovanju 


S obzirom da je njemačko značenje pojma Logopćidagogik (koje je na hrvat- 
ski jezik prevedeno kao »logopedagogija«), kao što smo već pokazali, znatno 
šire i ne odnosi se na pedagogiju kao znanstvenu disciplinu, a da bismo to do- 
datno pojasnili, potrebno je navesti i sadržajne smjernice logoterapije u odgoju 
i obrazovanju, odnosno »logopedagogije«. Sukladno zaključcima navedenim u 
terminološkom određenju, u nastavku rada naziv »logopedagogija« bit će ozna- 
čavan navodnicima. 

O logoterapiji u odgoju i obrazovanju objavljeni su brojni radovi. Ideja im- 
plementacije logoterapije u odgoj i obrazovanje nije nova. Već spomenuti Viktor 
Frankl Institut u Beču bilježi da je već 1953. godine Karl Dienelt sistematizirao 
Franklove misli koje zavrjeđuju pozornost pedagoga,“ a tom se problematikom 
navedeni autor bavio i u svojim kasnijim radovima.** Nakon toga slijede radovi 
i drugih stručnjaka koji se bave suodnosom pedagogije i logoterapije,*“ kao i 
doktorske disertacije, od kojih ovdje navodimo odabrane. Radovi su poredani 


* Usp. Karl DIENELT, Existenzanalyse und Erziehung, Der osterreichische Mittelschullehrer, 
5 (1953) 9-10; Karl DIENELT, Die Existenzanalyse und ihre Bedeutung fiir die Erziehung, 
Osterreichische Pidagogische Warte, 41 (1953) 269; Karl DIENELT, Die Existenzanalyse und 
die Erziehung, Die dsterreichische Furche, 9 (1953) 31. 

* Usp. Karl DIENELT, Von der Psychoanalyse zur Logotherapie. Tiefenpsychologie und Piidagogik. 
Eine einftihrende ibersicht, Munchen — Basel, Ernst Reinhardt, 1973; Karl DIENELT, Die 
Padagogik und die Logotherapie V. E. Frankls, Die Allgemeinbildende Hohere Schule, 5 (1974) 
79-82; Karl DIENELT, Erziehungs- und Bildungstheorie aus der Sicht der Logotherapie V. E. 
Frankls, Plidagogische Rundschau, 28 (1974) 12, 973-989; Karl DIENELT, Von der Metatheorie 
der Erziehung zur »sinn«-orientierten Pidagogik, Frankfurt am Main, Diesterweg, 1984. 

* Usp. Gustav VOGEL, Psychotherapie und Pidagogik, Freiburg im Breisgau, Lambertus, 1954; 
Franz SCHLEDERER, Die Logotherapie V. E. Frankls und das Menschenbild der Padagogik, 
Vierteljahrsschrift fiir wissenschaftliche Pćidagogik, 41 (1965) 1, 53-62; Erling FORLAND, Viktor 
Frankls utfordring til pedagogikken, Inter Medicos, 9 (1966) 115-128; Ajaipal Singh GILL, An 
Appraisal of Viktor E. Frankls Theory of Logotherapy as a Philosophical Base for Education, 
dizertacija, The American University, 1970; Arthur G. WIRTH, Logotherapy and Education 
in a Post-Petroleum Society, The International Forum for Logotherapy, 2 (1980) 3, 29-32; 
Beda WICKI, Die Theorie von Viktor E. Frankl als Beitrag zu einer anthropologisch fundierten 
Piidagogik, Bern, Pidagogisches Seminar der Universitit Bern, 1981; Charles OKECHUKWU 
IWUNDU, Pedagogy and Logotherapy, The International Forum for Logotherapy, 10 (1987) 
1, 60-62; Eugenio FIZZOTTI, Stefania FERINI, Implicanze educative nella logoterapia, 
Orientamento pedagogici, 630 (1989) 603-619; Peter TEIGELER, Viktor Frankls \XYille zum 
Sinn“ in der Freinet-Padagogik, Bulletin der Gesellschaft fiir Logotherapie und Existenzanalyse, 
6 (1989) 3, 4-10; Eugenio FIZZOTTI, Educational Aspects in the International Forum 
for Logotherapy, The International Forum for Logotherapy, 13 (1990) 1, 34-37; Wilhelm 
CURSIEFEN, Janusz Korczak und Viktor E. Frankl — zwei vorbildhafte Menschen, Lehren und 
Lernen — Zeitschrift des Landesinstituts fiir Erziehung und Unterricht, 17 (1991) 49-56; Franz 
SEDLAK, Logotherapie und Schule. 10 Impulse fiir sinnzentrierte Ubungsarbeit, Beitrdige zur 
Medienpćidagogik, 169 (1992) 117-120; Bernard R. DANSART, Logophilosophy. Compass 
for an Embattled Education, The International Forum for Logotherapy, 16 (1993) 2, 89-96; 
Bianca Z. HIRSCH, The Application of Logotherapy in Education, The International Forum for 
Logotherapy, 18 (1995) 1, 32-36; Elisabeth LUKAS, Die Kunst der Wertschćitzung. Kinder ins 
Leben begleiten, Miinchen — Zurich — Beč, Verlag Neue Stadt — LebensW/ert, 2013; Wolfram 

kronološki, kako bi se vidio vremenski slijed i znanstveni opseg bavljenja tom 
temom, ali i različitost jezika na kojima su radovi pisani.?“ Iz navedenih popisa 
disertacija i radova vidljivo je da su se odnosom logoterapije i pedagogije, odgo- 
ja i obrazovanja, znanstvenici bavili još od pedesetih godina 20. stoljeća. 
Kasnije Eugenio Fizzoti i udruga ALAEF* čije osnivanje potiče sam Frankl, 
provodi daljnju sistematizaciju radova. Jednako tako, već prije navedeni Vik- 
tor Frankl Institut u Beču“ bilježi sva objavljena djela o Viktoru Franklu, od 
doktorskih disertacija, magisterija i diplomskih radova, knjiga, poglavlja u knji- 
gama te znanstvenih i stručnih radova. Ti radovi pokazuju kako je logoterapija 


»daleko više preventivna, odnosno promotivna, smijemo reći “edukacijski 
postupak koji će već u korijenu sanirati potrebe za 'reaktivnim' interventima, 
dakle za psihoterapijom u užem smislu«.?! 


Kao što je vidljivo, ideja o implementaciji logoterapije u odgoj i obrazova- 
nje nije nova. Od edukacija iz tog područja, navest ćemo nekoliko iz našega 
bližega geografskog okružja. Edukacije uglavnom provode privatni instituti te 
visoke škole, kao što su, npr. Viktor Frankl Zentrum u Beču, EALP iz Graza 
(diplomski/magistarski studij pedagogije i logopedagogije), ISF — Institut ftir 
Sinnzentrierte Fiihrung u Baselu, (diplomski/magistarski studij), Private pćida- 
gogische Hochschule der Diozese Linz (kraća edukacija, 2 semestra) i dr., pri 


KURZ, Franz SEDLAK (ur.), Kompendium der Logotherapie und Existenzanalyse, Tubingen, 
Verlag Lebenskunst, 2013; 

Andreas SCHREIBER, Logotherapy in Educational Systems, u: Challenges of the Knowledge 
Society. Education and Sociology, The International Conference CKS, 2015, 939-945. 

?7 Usp. Franz SCHLEDERER, Erziehung zu personaler Existenz. Viktor E. Frankls Existenzanalyse 
und Logotherapie als Beitrag zu einer anthropologisch fundierten Piidagogik, dizertacija, 
Minchen, 1964; John Willie YEATES, The Educational Implications of the Logotherapy of 
Viktor E. Frankl, dizertacija, Mississippi, 1968; Francis Aloysius GULDBRANDSEN, Some of 
the Pedagogical Implications in the Theoretical Work of Viktor Frankl in Existential Psychology. 
A Study in the Philosophic Foundations of Education, dizertacija, Michigan State University, 
1972; Maria Elena LUEJE, The Sense of Existence in the Thinking of Viktor Frankl and Its 
Importance for Education, dizertacija, Pontificia Universidad Catolica de Chile, Santiago, 
1987; Michael THORN, Aufweis pćidagogischer und anthropologischer Grundkategorien 
einer »appellativen Pćidagogik« — unter besonderer Beriicksichtigung existenzphilosophischer 
und existenzanalytischer Grundannahmen, dizertacija, Landau, Erziehungswissenschaftliche 
Hochschule Rheinland-Pfalz, 1989; Peter AMANN, Enthćilt die Logotherapie und 
Existenzanalyse V._ E. Frankls eine Pdidagogik?, dizertacija, Universitit Wien, Beč, 1992; 
Petra HOFFMANN, Sinnkrise als Herausforderung an existentielle Pćidagogik. Von Bollnow 
iiber Jaspers zu Frankl und Diirckheim, dizertacija, Fakult&t Philosophie der Universitit 
Stuttgart, Stuttgart, 2001; Lauri PYKALAINEN, Concept of Man, Values and Education in 
the Logotherapies of Frankl and Boschemeyer, dizertacija, Dept. of Teacher Education Kajaani, 
University of Oulu, Finland, 2004. 

* LAlaef — Associazione di Logoterapia e Analisi Esistenziale Frankliana; http://alaef.com/ 
(14.02.2018). 

Usp. Ivan ŠTENGL, Odgajanje senzibilnosti za pitanje smisla, Metodički ogledi — časopis za 
filozofiju odgoja, 12 (2005) 1, 28. 

% Usp. http://www.viktorfrankl.org (14.02.2018). 

31 Usp. Štengl, nav. dj., 29. 

čemu struktura programa u osnovi obuhvaća upoznavanje sa sadržajem logo- 
terapije, djelom i osobnošću Viktora Frankla i njegove učenice Elisabeth Lukas, 
te s ostalim autorima koji su se poslije afirmirali na području logoterapije poput 
Boglarke Hadinger, Wolframa Kurza i dr., kao i praktičnoga rada vezanog uz 
prevenciju na temelju specifične slike čovjeka koju je Frankl promovirao u svo- 
jim djelima, suprotstavljajući se tako patologiji vremena koja se očituje u krizi, 
nasilju, ovisnostima i depresiji. 

Cilj programa je da studenti/polaznici prepoznaju koje sve mogućnosti 
primjene »logopedagogija« pruža, s obzirom na to da joj je u temelju volja za 
smislom kao specifično ljudskim potencijalom. Zajednički je cilj ovih programa 
proširivanje kompetencija koje se odnose na davanje odgovora na društvene 
izazove, prije svega u pedagoškom odnosno socijalnom području rada, odno- 
sno u odgoju, obrazovanju i savjetodavnom radu. Posebna se pozornost po- 
svećuje promjeni stavova vezanih uz međuljudske odnose, odnosno pedagoške 
interakcije te odgoju za odgovornost. Međutim, valja još napomenuti da, bez 
obzira na ciljnu skupinu kojoj su ove edukacije namijenjene (između ostalih i za 
pedagoške djelatnike), sadržajno se veći dio edukacija odnosi na logoterapiju u 
općenitom smislu, pomoć u krizi i prevladavanju teškoća, a manji dio na rad s 
djecom i mladima (kao npr. kolegiji pod nazivom: Usmjeravanje prema smislu 
u teoriji odgoja ili Logoterapijski pristupi didaktici (EALP), odnosno Logopeda- 
goška komunikacija u savjetovanju roditelja i skupno savjetovanje (Plidagogisc- 
he Hochschule Viktor Frankl, Koruška). 

Ove edukacije odnosno studiji, pa tako i edukacija na Učiteljskom fakultetu 
Sveučilišta u Zagrebu, pod nazivom Logoterapija u odgoju i obrazovanju koja 
je s izvođenjem krenula 2018. godine, temelje se na Franklovim tezama o oso- 
bi (Deset teza o 0sobi*), a specifičnost je edukacije na Učiteljskom fakultetu u 
Zagrebu upravo usmjerenost na djecu i mlade, odnosno primjena Franklovih 
teza na rad s djecom i mladima. Navedene teze Frankl je iznio u referatu (koji 
je naknadno prerađen i objavljen), 1950. godine u okviru skupa pod nazivom 
Die Salzburger Hochschulwochen kao uvodni prilog diskusiji (s dr. Ildefonsom 
P. Betschartom, OSB i dr. Aloisom Dempfom te dr. Leom Gabrielom).?* Deset 
teza o osobi ubrajaju se u temeljne filozofsko-antropološke tekstove logoterapije 
i egzistencijalne analize. Frankl u njima produbljuje dimenzionalno ontologij- 
sku sliku čovjeka.“ Između ostalog, Frankl u navedenom referatu argumentira- 
no osvjetljava dva središnja logoterapijska kreda: psihoterapijski i psihijatrijski 
kredo. Ti se postulati već sadržajno nalaze u knjizi Liječnik i duša, ali u Deset 
teza o osobi su sažeti i predstavljeni kao Franklova filozofska antropologija. 
Teze koje FranklI navodi i pojašnjava su sljedeće: 


> Usp. Viktor FRANKL, Arztliche Seelsorge. Grundlagen der Logotherapie und Existenzanalyse. 
Mit den »Zehn Thesen tiber die Person«, Munchen, DTV Verlagsgesellschaft, 2007, 330-340. 

# Usp. isto, 10; http://www.salzburger-hochschulwochen.at. 

% Usp. Frankl, Liječnik i duša..., 46-48. 

1. Osoba je individuum; 2. Osoba nije samo in-dividuum, nego in-summabi- 
le; 3. Svaka pojedina osoba je apsolutni novum; 4. Osoba je duhovna; 5. Osoba 
je egzistencijalna; 6. Osoba je ja, a ne ono (sebstvo, a ne nagonsko nesvjesno); 7. 
Osoba ostvaruje tjelesno-duševno-duhovnu cjelovitost; 8. Osoba je dinamična; 
9, Životinja već iz tog razloga nije osoba, jer se ne može postaviti iznad same 
sebe, nije u stanju postaviti se nasuprot sebe; 10. Osoba ne shvaća samu sebe 
drukčije nego iz transcendencije.“? 

Na temelju navedenih teza, autorice Johanna Schechner i Heidemarie Ziir- 
ner razvile su Deset logopedagogijskih teza** koje čine bitan dio sadržaja ovih 
edukacija: 

1. Čovjek kao sustvaratelj svoje ravnoteže; 2. Čovjek postaje vidljiv svojom 
orijentacijom prema smislu; 3. Čovjek zaslužuje poštovanje; 4. Čovjek žudi za 
orijentacijom; 5. Čovjek je slobodan i odgovoran; 6. Čovjek sam bira kako će 
djelovati; 7. Čovjek teži suverenitetu; 8. Čovjek je dinamičan i otvoren prema 
svijetu; 9. Čovjeku je prepušteno kako će se nositi sa životnim krizama; 10. 
Čovjek je duhovan.?7 

Svaka od ovih teza povezana je s Franklovim tezama, a odnosi se na rje- 
šavanje kriza »u praksi«, kao što i prije navedene autorice u naslovu navode. 
»Logopedagogija« se u tom smislu odnosi na pružanje pomoći svakom čovjeku 
bez obzira na dob, a ne samo djeci i mladima. Pritom djeca i mladi nisu is- 
ključeni. Logoterapijska slika čovjeka, koji osim tjelesne i psihičke dimenzije, 
posjeduje i duhovnu, osposobljava čovjeka za samostalno zauzimanje vlastitog 
stava kako bi pronašao najbolje odgovore za sebe osobno i u odnosu na okruž- 
je. Iz takvog stanja duha razvija se cjelovita slika čovjeka koja nije unaprijed 
zadana, slika samoga sebe i svijeta u cjelini. Frankl je, dakle, postavio pitanje, 
što je to što razlikuje čovjeka od životinje, i to u bilo kojem životnom razdoblju. 
Preuzimajući grčku riječ 1ous, Frankl duhu, kao specifično ljudskome krite- 
riju pridružuje duhovnu, noetičku dimenziju i postavlja je za treću čovječju 
dimenziju uz tijelo i psihu (Tertium datur!). Kako bi dobio odgovor na pitanje 
što omogućava čovjeku da ostane zdrav, usprkos traumama koje proživljava, 
unatoč teškim i tužnim iskustvima i životnim okolnostima, usprkos udarci- 
ma sudbine i katastrofama, Frankl je proveo znanstveno istraživanje** među 
depresivnim i psihički bolesnim te »zdravim« ljudima koje je ispitao jednakim 
upitnikom. Rezultati su pokazali da traumatična iskustva, životne okolnosti i 
sl. ne čine statistički značajnu razliku među ispitanicima. Nadalje, pojavilo se 
pitanje što je to što ljudima omogućava da ostanu zdravi usprkos traumatskim 
iskustvima, nesretnom djetinjstvu i drugim životnim nedaćama. Odgovor je 
bio Logos, u značenju smisla. Smislom ispunjen život za kojim žudi svaki čovjek, 
55 Usp. Viktor ERANKL, Der Wille zum Sinn, Minchen, Piper Verlag, 1997, 108-117. 

%* Usp. Johanna SCHECHNER, Heidemarie ZURNER, Krisen bewćiltigen. Viktor E. Frankls 10 
Thesen in der Praxis, Beč, Braumiiller, 2016. 


3 Usp. isto, 27-37. 
3š Usp. isto, 16. 

temeljna je zaštita u teškim životnim razdobljima. Frankl u svojim radovima 
ističe da ne bismo smjeli čekajući pitati što je smisao života, jer već nama život 
postavlja pitanja na koja moramo odgovoriti. Pitanja, dakle, ne smiju glasiti: 
Zašto mi je tako teško?, Zašto su okolnosti takve?, nego: Kako ću odgovoriti na 
ovu situaciju? Na što me ova situacija poziva? 

Povijesno gledano, počeci su logoterapije usko su vezani uz svijet mladih.“ 
U vrijeme velike ekonomske krize krajem dvadesetih godina dvadesetoga sto- 
ljeća, kad je puno mladih ljudi bilo nezaposleno, Frankl je kao mladi student 
medicine stajao, u skladu s prije navedenim, pred pitanjem: Što od mene za- 
htijeva duševna nevolja mladih koji su u očajničkoj potrazi za perspektivom? 
Njegov je odgovor bio osnivanje Savjetovališta za mlade u Beču u kojem su 
mladi mogli besplatno potražiti pomoć. On govori o 3.700 mladih osoba koje 
su koristile njegove usluge, od kojih je on sam vodio 900 osoba. Nezaposlene 
mlade ljude poticao je na volonterski rad te im ga i omogućavao, tako da je 
kod njih bio manji osjećaj besmisla, što je rezultiralo i manjom stopom samo- 
ubojstava. Kod tih je mladih ljudi uočio postojanje unutarnje praznine, koju 
on naziva »egzistencijalnim vakuumom«. Na tu je prazninu Frankl odgovorio 
tako da je mladim ljudima osvijestio njihov osobni poziv, apel upućen upravo 
njima i njihovu životu.“ 

Način na koji je Frankl reagirao, postavljajući logoterapiju u svakodnevicu 
života mladih, pružajući im terapiju, podršku i pomoć, aktualan je još i danas. 
Unutrašnja praznina može nastati i iz brojnih drugih razloga, ali prisutnost 
pogubljenosti i krivih uzora kod mladih također traži da odgovorimo na prije 
navedeno pitanje koje je i Frankl sam sebi postavio: »Što od mene zahtijeva du- 
ševna nevolja mladih koji su u očajničkoj potrazi za perspektivom?« Možemo 
li i kako u sadašnjem trenutku odgovoriti na poziv u pomoć koji nam upućuju 
mladi, a iščitavamo ga iz sve većeg broja samoubojstava i psihičkih bolesti? 

Podatci su u nekim dijelovima svijeta alarmantni, kao npr. u SAD-u gdje, 
prema podatcima savezne agencije The National Institute of Mental Health 
(NIMH), u posljednjih 15 godina jedno od petoro djece ima probleme s men- 
talnim zdravljem.“ Također je uočen porast ADHD-a za 43 %,% za 37 % porast 


? Usp. Viktor E. FRANKL, Was nicht in meinen Biichern steht. Lebenserinnerungen, \einheim, 

Beltz Verlag, 2002, 36. 

“Usp. Gabriele VESELY-FRANKL (ur.), Viktor E. Frankl: Frižhe Schriften 1923-1942, Beč — 

Minchen — Bern, Verlag W. Maudrich, 2005. 

“ Usp. Johanna SCHECHNER, Heidemarie ZURNER, Krisen bewcdiltigen. Viktor E. Frankls 10 

Thesen in der Praxis, Wien, Braumiiller, 2016, 22. 

*?* Usp. Mental Illness, (11.2017) https://www.nimh.nih.gov/health/statistics/prevalence/any- 

disorder-among-children.shtml (14.02.2018). 

#3 Usp. Susanna N. VISSER i dr., Trends in the Parent-Report of Health Care Provider-Diagnosed 
and Medicated Attention-Deficit/Hyperactivity Disorder: United States, 2003-2011, Journal 
of the American Academy of Child and Adolescent Psychiatry, 53 (2014) 1, 34-46.e2; http:// 
www.jaacap.com/article/S0890-8567%2813%2900594-7/abstract (14.02.2018). 

depresije kod mladih.*“* U Njemačkoj je, prema podatcima koje navodi Stati- 
stisches Bundesamt, 2015. godine od ukupnog broja pacijenata bilo oko 4.600 
djece i mlađih od 15 godina koji su bili hospitalizirani zbog depresije (2 % od 
ukupnog broja). Međutim, u odnosu na 2000. godinu taj se broj udeseterostru- 
čio (2000. godine bilo je 410 slučajeva), dok se broj ukupno hospitaliziranih 
od depresije više nego udvostručio.“ Prema podatcima Hrvatskoga zavoda 
za javno zdravstvo u Hrvatskoj su u 2016. godini registrirana 683 suicida u 
ukupnoj populaciji od kojih je 5,3 % bilo u dobi do 24 godine. Analize prema 
spolu pokazuju znatnu zastupljenost muškog spola; odnos suicida muškog i 
ženskog spola u prosjeku je 4,5:1. Prema dobnim skupinama (do 14, 15-19 i 
20-24 godine) najviša stopa suicida je u dobi od 20 do 24 godine. Stopa suicida 
u dobi do 14 godina ne prelazi 1 slučaj na 100.000. Za dob 15-19 godina i 20-24 
godine stope osciliraju s trendom pada koji je izraženiji u dobi 20-24 godine, 
nego u dobi 15-19 godina. Prema podatcima iz baze SZO European Mortality 
Database dobno-standardizirana stopa smrtnosti za dob do 14 godina po- 
djednaka je prosječnoj stopi za zemlje EU članice prije svibnja 2004. te niža 
od prosječne stope za zemlje EU članice od svibnja 2004. godine. Na ljestvici 
mortaliteta zbog suicida za zemlje Europske regije SZO, Hrvatska se za dob do 
14 godina nalazi među zemljama s najnižim stopama, a za dob 15-19 i 20-24 
među zemljama srednjih i viših stopa.“* Gledajući ove zabrinjavajuće podatke 
ne možemo ne uočiti goruću potrebu rada s djecom i mladima. U logoterapiji 
primijenjenoj u odgoju i obrazovanju mogu se kritički analizirati odstupanja u 
ponašanju djece i mladih: 
a) Jesu li zaista patološka ili su izraz originalnosti? 
b) Koji potencijal skrivaju neželjena i ometajuća ponašanja? 


c) Na koji način možemo razumjeti ponašanje djece i mladih te ga interpre- 
tirati kao potragu za smislom i ostvarenjem vrjednota?*7 


Frankl je neprestano naglašavao da je smisao u životu za čovjeka od egzisten- 
cijalne važnosti, a pitanje osjećaja ispunjenosti i zadovoljstvo zbog dosezanja 
vrjednota ne poznaje dobne granice. Na temelju navedenoga moglo bi se zaklju- 


“ Usp. Susanna SCHROBSDOREFF (16.11.2016) http://time.com/4572593/increase-depression- 
teens-teenage-mental-health/ (14.02.2018). 

* Usp.Immer mehr Kinderund Jugendlicheleidenan Depressionen, Im Fokus (04.04.2017) https:// 
www.destatis.de/DE/ZahlenFakten/ImFokus/Gesundheit/DepressionKinderJugendliche.html 
(14.02.2018). 

“Usp. Maja SILOBRČIĆ RADIĆ, Epidemiološki prikaz suicida djece i mladih u Hrvatskoj, 
Izlaganje na konferenciji »Suicidalno i autoagresivno ponašanje u djece i mladih — činimo li 
dovoljno?«, Zagreb, 4.-5. rujna 2017; http://www.hudedap.hr/pdf/silobrcic_suic%20djeca%20 
i%20mladi.pdf (14.02.2018). 

“7 Usp. Dieter LOTZ, Logopadagogik. Uberlegungen zu einer sinnzentrierten Pidagogik, Existenz 
und Logos — Zeitschrift der Deutschen Gesellschaft fitr Logotherapie und Existenzanalyse, 
17 (2009) 17, 6-15, 11; http://docplayer.org/24808931-Existenz-und-logos-zeitschrift-fuer- 
sinnzentrierte-therapie-beratung-bildung-17-jahrgang-heft-17-2009-inhalt.html. 

čiti da je logoterapija u odgoju i obrazovanju prije svega preventivno djelovanje, 
pri čemu se na odgojna djelovanja i metode gleda kao na pomoć mladom čovje- 
ku u njegovu osobnom suočavanju sa svijetom i društvenom stvarnošću. Prije 
nego što u životu nekog čovjeka može doći do potrebe za logoterapijom u obliku 
terapije same, čovjek je izložen odgoju i obrazovanju. Već od ranoga djetinjstva, 
utjecaji koje na dijete imaju druge osobe, odnosno iskustva koja i proizlaze iz 
doživljaja, smisleni su i grade određene vrijednosti. U prvim godinama života 
gradi se individualno iskustvo i skup vrijednosti koji će kasnije imati utjecaja na 
to kako će se određena osoba razvijati, kako će graditi stavove i sl.# 

Logoterapija u odgoju i obrazovanju polazi od uvjerenja da dječja iskustva 
ne trebaju nastajati slučajno, već su podložna intencijama te ih stoga valja re- 
flektirati i učiniti ih graditeljima vrijednosti. Kao smjerokaz služe im tri Fran- 
klove vrijednosne kategorije (mogućnosti ispunjenja smisla) koje su temelj i 
orijentacijski okvir kako logoterapije, tako i uvrštavanja njezinih misli i načela u 
odgoj i obrazovanje: stvaralačke vrijednosti (vrijednosti koje se mogu ostvariti 
djelovanjem); doživljajne vrijednosti (vrijednosti koje se mogu ostvariti doživ- 
ljavanjem); vrijednosti stava ili stanovišne vrijednosti.“ 

Vrijednosti koje postoje kao mogućnosti postaju početkom djelovanja, osoba 
osjeti da je vrijednost dotakla vlastitost, čovjek prepoznaje situaciju kao manje 
zadovoljavajuću te kao onu koju baš on mora mijenjati. Ako ih primijenimo 
na dijete odnosno djetinjstvo, dolazimo do sljedećeg: Stvaralačke vrijednosti 
otkrivaju djetetu radost stvaranja, doživljajne vrijednosti otvaraju mu oči za 
ljepotu, dok se vrijednosti stava grade u odnosu na životne izazove koje su i 
pred dijete postavljeni. Stav o tome koje ćemo vrijednosti posredovati djetetu, 
hoćemo li ga odgajati tako da umjesto pitanja: »Kako da se poslužim?«, postavi 
pitanje: »Kako da služim?«, trebao bi biti spoznan i usvojen i prije samog odgoj- 
nog djelovanja. Odluka koje ćemo vrijednosti mi odrasli posredovati djetetu, 
koje su naše temeljne vrijednosti prema kojima ga želimo voditi, trebala bi ta- 
kođer biti domišljena i jasna prije svega nama samima, ako smo svjesni vlastite 
zadaće i odgovornosti. Tada će nam jasniji biti i odgovor na jedno od najtežih i 
često iznova postavljanih pitanja: Kako treba voljeti dijete? 

Ugoda kod ostvarenja vrijednosti ne može biti shvaćena kao cilj djelovanja. 
Frankl naglašava da upravo želja za užitkom, moći ili samoostvarenjem dovodi 
osobu u začarani krug neuroza. 

Od samih početaka u odgoju stoga valja osvještavati sposobnost savjesti 
(»organa smisla«) da prepozna u određenoj vremensko-prostornoj prilici izazov 
vrijednosti. Frankl izbjegava govor o hijerarhiji vrijednosti, govori o njihovim 
kategorijama — one se čovjeku nude na ostvarenje i on prihvaća njihov izazov 


“5 Usp. Branka STARC i dr., Osobine i psihološki uvjeti razvoja djeteta predškolske dobi, Zagreb, 
Golden marketing, 2004; Ross VASTA, Marshall M. HAITH, Scott A. MILLER, Dječja 
psihologija, Jastrebarsko, Naklada Slap, 1998. 

* Usp. Frankl, Liječnik i duša..., 83. 

ne samo u što je moguće većem broju, nego mu valja ostvarivati vrijednosti 
iz koliko je moguće više njihovih kategorija. Nadalje, u svojim djelima, Frankl 
navodi tri mogućnosti ostvarivanja smisla: 


1. Smisao se ne može nikome dati, njega se može samo pronaći. Upravo 
zato što je svaka osoba jedinstvena i neponovljiva i upravo zato što je 
izazov vrijednosti vremenski i situacijski ograničen, nemoguće ga je pro- 
pisati drugome, a ni sama ga osoba ne može smatrati iscrpljenim jednom 
zauvijek, odnosno ne može se ograničiti na jedan i uvijek isti smisao. 


2. Smisao valja pronaći, ali se ne može izmisliti ili stvoriti zato što je smisao 
izazov vrijednosti, a vrijednosti su vječne kategorije koje poprimaju kon- 
kretan oblik u prostoru i vremenu. Smisao je podložan promjeni. Jednom 
kad se pojavi kao smisao, zauvijek nestaje u prolaznosti, osim ako se ne 
prihvati, ostvari i tako spremi u povijest. 


3. Smisao, ne samo da se mora, nego se i može pronaći. To se događa uz 
pomoć savjesti. U suprotnom dolazi do egzistencijalne praznine.“ 


Promišljajući o mogućnostima koje se pružaju za ostvarivanje vrijednosti 
u odgoju, odnosno o tome kako Franklove vrijednosne kategorije mogu posta- 
ti dijelom odgoja, možemo istaknuti sljedeće: Usmjeravamo li dijete da bude 
znatiželjno, potičemo li začuđenost i iz nje svojstvenu potrebu za djelovanjem, 
odnosno stvaranjem, davanjem svijetu, razvijamo stvaralačke vrijednosti. 
Usmjeravamo ga i upućujemo na ono što je lijepo, na uživanje u ljepoti i svijetu, 
onome što nam svijet daje, a mi primamo, razvijamo doživljajne vrijednosti. 
Odgajamo li dijete za istinu, poniznost, skromnost i dobrotu, posebno u si- 
tuacijama koje prepoznajemo kao manje zadovoljavajućim, razvijamo vrijed- 
nosti stava. Koristeći nadalje logoterapijske pojmove, možemo promišljati o 
mogućnostima razvoja sebenadilaženja (Selbsttranszendenz) u odgoju djece, 
promatrati ih i uočiti koda djece, te ih nadalje svjesno razvijati unutar odgojno- 
obrazovnog rada. 

Logoterapija nam govori da je put u pronalaženje smisla oblikovanje života 
kao ostvarivanja što većeg broja vrjednota. To je permanentan proces i zahti- 
jeva odgoj i samodisciplinu, da osjetljivost za smisao pod bremenom svakod- 
nevnog i trenutnog ne otupi. Elisabeth Lukas*' u tom kontekstu govori o odgoju 
kao umjetnosti poštovanja. 

Ako kao zadaću logoterapije navedemo otkrivanje puta u traženju i pronala- 
ženju smisla, njezina bi implementacija u odgoj i obrazovanje kao zadaću treba- 
la imati oblikovanje smislenoga života na temelju stvaranja vrijednosti i ostva- 
rivanja vrjednota. To je permanentna zadaća i zahtijeva ustrajnost u odgoju i 
samodisciplinu, jer je senzibilnost za smisao ugrožena bremenom svakodnevi- 


* Usp. Frankl, Der Mensch vor der Frage nach dem Sinn..., 155. 
"! Usp. Lukas, Die Kunst der Wertschćitzung. Kinder ins Leben begleiten... 

ce i vlastitih slabosti. Sadržajne smjernice su uporišta za roditelje, odgojitelje i 
učitelje koji će, primjenjujući ih u odgoju, djeci razotkriti puninu bivstvovanja 
čovjeka, potaknuti im stremljenje i omogućiti dosezanje čovještva. Franklovih 
Deset teza o osobi i iz njih, prilagođene uzrastu i razrađene izvedenice drugih 
autora, temelj su sadržajnim smjernicama koje izravno i jasno pozicioniraju 
logoterapiju u odgoju i obrazovanju. 


Zaključak 


Ako u hrvatskome jeziku koristimo pojam »logopedagogija« (Logopćidago- 
gik), a s obzirom na to da taj pojam potječe iz njemačkoga govornog područja, 
svakako moramo imati na umu višeznačnost tog pojma u njemačkome jeziku 
koji implicira da se »logopedagogijom« mogu baviti i pedagozi u širem smislu. 
Pritom se misli na odgojitelje, nastavnike, profesore, odnosno na sve one koji, 
uglavnom samo praktično, rade u sustavu odgoja i obrazovanja. Preduvjet je 
dakako educiranost iz područja logoterapije i egzistencijalne analize, a da bi se 
izbjegla nepreciznost tumačenja pojma »logopedagogija«, potrebno je govoriti 
o logoterapiji u odgoju i obrazovanju. Navedeni znanstveni radovi nedvojbeno 
dokazuju da ideja o implementaciji logoterapije u odgoj i obrazovanje u svijetu 
datira od polovine dvadesetoga stoljeća, a ako uzmemo u obzir i sam rad Vik- 
tora Frankla s mladima tridesetih godina dvadesetoga stoljeća, onda njezine 
začetke možemo uočiti već od tada. Sadržajne smjernice logoterapije u odgoju i 
obrazovanju su također, kako je vidljivo iz prethodnih promišljanja, jasne, i pri- 
je svega potrebne. Naime, i danas možemo uočiti široku raznovrsnost proble- 
matike kod mladih ljudi — u ishodištu koje je osjećaj besmisla i prijezir prema 
životu, unatoč ekonomskoj situiranosti. 

Logoterapijski pogled na osobu kao biće koje uvijek može razvijati svoje po- 
tencijale, upućuje nas na to da i na djecu i mlade gledamo iz te perspektive, od- 
nosno, da ih vidimo kao »osobe u postajanju«, ne uočavajući u njima ne samo 
ono što oni trenutno jesu, još i ono što mogu postati. Više nego ikad, upravo 
zbog stalnih i brzih promjena kojima je čovjek neprestano izložen, a koje u sebi 
sadrže ostvarenja nebrojenih mogućnosti samoga bića, bitno je odgojiti dije- 
te tako da se može nositi sa stalnom neizvjesnošću koja se očituje u stanjima 
nemira i napetosti. Sve navedeno svrstava logoterapiju u temelj odgoja djece, 
jer je neizvjesnost u logoterapiji razotkrivena u svom iskonskom značenju. Od- 
gajajući dijete tako da postavlja sebi pitanje: »Što trebam učiniti?«, a da pritom 
ne propitkuje sebe može li učiniti to što treba, razvijamo i senzibiliziramo kod 
djeteta »organ smisla«, savjest, kao sposobnost po kojoj će dijete prepoznavati 
životne obveze lišeno straha od nemoći izvršenja prepoznatih obveza, čime će 
djetetu biti omogućen istinski napredak i zdrav uspon, a to je cilj i smisao od- 


goja. 

Logotherapy in Education — Terminological Determination and Content 
Guidelines 


Summary 


The paper terminologically determines the syntagm Logotherapy in Education, 
i.e. the term Logopedagogy (Logopćidagogik). The term Logopedagogy (Logopdid- 
agogik) comes from German-speaking areas and implies that it can be practised 
by educators in a broader sense, and not only those who have studied Pedagogy. 
This includes preschool teachers, school teachers, professors, i.e. all those who 
generally work in practice within the educational system. The prerequisite for 
this is, of course, being educated in Logotherapy and existential analysis. To 
avoid inaccuracies in interpreting the term »logopedagogy«, after a thorough 
linguistic analysis of the aforementioned terms and phrases in both German 
and Croatian, we reached several conclusions on their proper use in the Croa- 
tian language and thus give preference to the phrase logotherapy in education. 
The paper further analyses the need to introduce logotherapy in the education 
system, recognised by numerous international authors in the mid-20" century, 
as well as content guidelines. Even today, we can observe a wide variety of prob- 
lems among young people, whose starting points are the sense of futility and 
a contempt for life, despite their financial stability. A logotherapeutic view of a 
person as a being who can always develop their potential teaches us to also see 
children and young adults from this perspective, in other words, to see them 
as »persons in becoming«, not perceiving what they are at the moment, but 
also what they can become. More than ever, precisely because of the constant 
and rapid changes which we are constantly exposed to, and which contain the 
achievements of countless possibilities of being, it is crucial to raise children 
in the way that enables them to cope with constant uncertainties reflected 
in the states of unrest and tension. All of the above puts logotherapy in the 
foundation of the education of children because, in logotherapy, uncertainty is 
exposed in its primal sense. By raising a child so that it asks itself »What should 
I do?« while at the same time not questioning whether it is able to do what is 
needed, we develop and sensitise the child's »organ of sense«, the conscience, 
as an ability the child will use to recognise life's duties free of the fear of power- 

lessness to execute them. This will enable its true and healthy progress, which 
is the purpose and the meaning of education. 


The continually growing need for logotherapy in education is further supported 
by statistical data on the state of mental health of children and youth in Croatia 
and abroad. Relying on the works of Viktor E. Frankl, Elisabeth Lukas, and oth- 
er relevant authors, we analysed possibilities of implementing logotherapy in 
education. We also analysed and compared the existing training opportunities 
in this field, both in Croatia and abroad, and derived new content guidelines 
for this field. 


Key words: Logotherapy, education, logopedagogy, meaning. 


(na engl. prev. Goran Brkić) 


